(Tåresekk-betennelse, infeksjon)

Symptomer / anamnese:

Smerte, rød hevelse nedad nasalt for øyet, feber. Event. residiverende.

Funn:

Rubor / tumor nedre nasale øyelokk og videre nasalt periorbitalt. Eksprimering av puss fra tåreveis-punktet. Preseptal eller orbital cellulitt?

Etiologi:

Stafylokokker, streptokokker og difteroider.

Kan påvises: Obstruksjon av ductus nasolacrimalis. Divertikkel i tåresekk. Etter kirurgi i nese eller sinuser. Traume. Tumor.

Utredning;

Dyrkningsprøve av puss.

Hertels eksoftalmometer.

CT orbita (med coronale og axiale) snitt ved atypisk tilstand. Obs fast/hard palpabel masse eller blodspor i tårer.

Behandling:

Topikal behandling:

Ved puss profylaktisk Kloramfenikol.

Systemisk antibiotika:

Afebril: Keflex 500 mg tbl. x 2-4 i 7-10 dager. Feber: Innlegges. I.v. beh. som ved orbital cellulitt (se der). (For afebrile barn eksempelvis Imacillin tabl. eller mikstur, ved feber innleggelse med i.v. beh.)Beh. justeres etter klinisk endring, dyrkningssvar og resistensskjema.

Smertebehandling.

Varme kompresser. Forsiktig massasje (for drenering gjennom tårepunkt).

Absess-drenering:

Indikasjon: Spent, smertefull absess som ikke har spontant drenert.

Insidering ved absessens tynneste og mest spente sted med spiss skalpell. (Ofte ikke nødvendig med lokal-anestesi, medfører enda flere stikk).

Presser forsiktig ut puss.

Skyller pusshule med mild Klorhexidin og forsterket Garamycin.

Lager dren: Steril hanske klippes opp i strimler på 15 cm x 2,5 mm. Dynkes i forsterket Garamycin.

Dren legges inn i sårhule som veke, der ca. 1 cm stikker ut.

Legger på lett komprimerende bandasje.

Dren beholdes (i noen dager) til infeksjonen har roet seg, før den fjernes.

Kontroll etter noen dager.

Evt. kirurgi: Indikasjon ved residiv:Dacryocystorhinostomi = Toti.

Interne referanser

Eksterne referanser